Redningsskøyta "Ægir" ligger nå i fjæresteinene på Storestranda ved Marka skytefelt. Vis mer Svein Morten Havaas

Redningsskøyta skadet -mannskapet ble reddet

Redningsskøyta "Ægir" ble tatt av brottsjø og begynte å brenne etter at leteaksjonen på Borhaug var avsluttet. Mannskapet på tre måtte hoppe i sjøen og ble reddet av helikopter.

Publisert: Publisert: 29. september 2016

Denne artikkelen er over tre år gammel

Redningsskøyta "Ægir" ligger nå i fjæresteinene på Storestranda ved Marka skytefelt. Vis mer Svein Morten Havaas

Redningsskøyta "Ægir" ligger nå i fjæresteinene på Storestranda ved Marka skytefelt. Vis mer Svein Morten Havaas

Dette er "Ægirs" siste spor, ifølge MarineTraffic.com Vis mer MarineTraffic.com

"Ægir" var på vei til Borhaug der det torsdag kveld hadde pågått et søk etter melding om at to turister hadde havnet i sjøen, men ble sendt i retur på grunn av vanskelige leteforhold. Det var på returen tilbake til Farsund at skøyta ble tatt av en brottsjø. Det skjedde utenfor Tjørveneset. Det var åtte-ni meter høye bølger i området.

— Skadene redningsskøyta har fått er så alvorlig at mannskapet på tre ble evakuret med helikopter. Det er så ekstreme forhold i området at Sea King ba dem hoppe i sjøen. Det var ikke mulig å redde dem fra båten, så de tre ble plukket opp fra sjøen, sier Bjørn Jarle Åmlid ved HRS Sør Norge til Lister24. Mannskapet tok på seg overlevelsesdrakter og hoppet i sjøen. En etter en ble det reddet av helkopteret. Dette skal være en svært sjelden prosedyre som bare brukes i ekstreme tilfeller hvor det anses som for farlig å sette en redningsmann ned på fartøyet som evakueres.

Ved 22.20-tiden var de tre på vei til Sola med redningshelikopteret.

— De er tilsynelatende i god behold, men selvsagt er de litt preget av det som har skjedd. Alle tre vil gjennomgå en sjekk på sykehuset, sier Bjørn Jarle Åmlid.

"Ægir" ble skylt i land i fjæresteinene ved Storestranda like ved Marka skytefelt. Nå ligger Redningsselskapets fartøy og slår mot steinene. Brannvesenet og annet redningsmannskap var på stedet natt til torsdag, men det ble besluttet å avvente situasjonen til stormen har lagt seg. Bergingsarbeidet tar til når værforholdene tillater det.

Redningsselskapets pressekontakt Tanja Krangnes opplyser til Fædrelandsvennenat selskapet har opprettet krisestab, og at de pårørende er varslet om at mannskapet har det bra.